Tehri-demningen

thumb
Tehri-demningen er en demning under bygging nær byen Tehri i delstaten Uttarakhand i India, på elven Bhagirathi som er en bielv til Ganges. Stedet ligger 350 km nordøst for Delhi, i Advaniskogen.Tehri Hydro-Electric Project   –  Thomas Langkamp, Universität Hamburg, 3.mars 2008. Høyden vil bli 261 meterThe World Almanac 2008, side 741. og lengden av dammen 592 – 610 meter. Dette blir en av verdens 5-6 høyeste demninger.Black, Maggie og Jannet King: The Atlas of Water, Earthscan 2009, side 36. Reservoaret er på 42 km².

Effekten skal bli om lag 2 000 MW, hvorav 1 000 MW ved demningen og 1 000 MW ved Tehri pumpekraftverk, mens Koteshwar-demningen ved Koteshwar 14 kilometer lengre nede i elva er tilknyttet anlegget som nedre reservoar for pumpekraftverket, og har en separat produksjonskapasitet på 400 MW fordelt på 4 x 100 MW. Total produksjon forventes å bli 6,5 TWh årlig.

Anleggsarbeidene startet i 1978, men ble stoppet i 1985 på grunn av protester.Tehri Hydro-Electric Project  –  Thomas Langkamp, Universität Hamburg, 3.mars 2008. Deretter ble det året etter inngått en avtale med Sovjetunionen om bistand til bygging av dammen, som ble fylt med vann første gang i oktober 2005. Produksjonen av kraft startet i september 2006 og var oppe i 1 000 MW i mars 2007.Tehri Hydro-Electric Project   –  Thomas Langkamp, Universität Hamburg, 3.mars 2008.

Det har vært protestert mot utbyggingen fordi den legger områder under vann og har en meget høy utbyggingskostnad. Både byen Tehri og 112 landsbyer med 40 – 100 000 innbyggere ble oversvømt, og mye skog er hogd for å skaffe stolper til strømtilførselen.Tehri Hydro-Electric Project   –  Thomas Langkamp, Universität Hamburg, 3.mars 2008. Mange hinduer har også protestert fordi elven Bhagirathi  er en (hellig) bielv til Ganges, og demningen reduserer eller tidvis helt stopper vannføringen i denne delen av det hellige vassdraget. Det er dessuten fastslått at området hvor dammen anlegges, har  noe seismisk aktivitet.Black, Maggie og Jannet King: The Atlas of Water, Earthscan 2009, side 36.

Referanser

Eksterne lenker
 Design of Hydraulic Structures – Central Water Commission, India, besøkt 23. juli 2010.

Kategori:Vannkraftverk i India
Kategori:Demninger i India
Kategori:Kraftverk etablert i 2006
Kategori:2006 i India